Faircoop
FairCoop je otvorena globalna ko-operativa, koja se organizuje preko interneta i ostaje izvan granica i kontrola nacionalnih država.  Cilj FairCoop-a je stvaranje alternativnog, globalnog, ekonomskog sistema, zasnovanog na saradnji, etici, solidarnosti, ravnopravnoj redistribuciji bogastva izmedju severa i juga, kao i pravdi u ekonomskim odnosima.

FairCoop je osnovan 17. septembra 2014. godine, nakon nekoliko meseci umrežavanja aktivista i aktivistkinja iz različitih oblasti alternativne ekonomije. Osnivači su bili Enric Duran iz Katalonske integralne kooperative (CIC), Michael Bauwens iz  P2P Fondacije i Amir Taaki, aktivista uključen u razoj Bitcoin-a.

Glavni cilj FairCoop-a je društveno-ekonomska tranzicija, u vidu smanjenja ekonomske i društvene razlike između ljudi kao i istovremeno doprinošenje novom globalnom bogatstvu dostupnom celom čovečanstvu u vidu opšteg dobra.

FairCoop smatra da je transformacija u pravedniji monetarni sistem ključni element za ostvarenje njihovih ciljeva. Zbog toga FairCoop podržava Faircoin kao kriptovalutu na osnovu koje se bazira njihova akcija redistribucije resursa i izgradnja novog globalnog ekonomskog sistema.

Istorija 
Krajem aprila 2014, Enric Duran, jedan od stvaralaca koncepta "integralne kooperative" i suosnivač CIC - Katalonske integralne kooperative, počeo je da razvija ideju koja je dovela do FairCoop-a. 

Nakon obimnog istraživanja o svetu kriptovaluta, on je izabrao Faircoin. Njegove karakteristike, istorija i mogućnost anonimnog razvoja projekta su bile glavni razlozi za oživljavanje ove kriptovalute. Kasnije je otkrio svoj identitet, a ubrzo potom i podelio svoj plan sa ostalim članovima razvojnog tima, kako bi nastavili da sarađuju zajedno na razvoju Faircoin-a. 

U periodu od maja do jula 2014. godine podelio je projekat sa različitim partnerima CIC-a, P2P Fondacije kao što su Michel Bauwens i Stacco Troncoso, sa programerom Dark Vallet-a kao što su Amir Taaki i Paul Martin i sa različitim pojedincima i inicijativama iz celog sveta. Tako su postali promoterska grupa, koja je omogućila da se FairCoop pokrene 17. septembra 2014. Ovaj datum se simbolično slaže sa danom, 2008. godine, kada je započeo kampanju "Možemo živeti bez kapitalizma". Kasnije je 2009. godine promovisao bankarski štrajk sa više od sto informativnih tačaka širom Španije. Stvorene su mreže alternativne ekonomije, a ljudi su pozvani da napuste svoje bankovne račune.

Dostignuća i ciljevi 
FairCoop je otvorena kooperativa zasnovana na četiri ključna elementa koji je predložio Michel Bauwens: 
 To je kooperativa zakonom usmerena prema opštem dobru
 Model upravljanja uključuje sve zainteresovane strane
 Aktivno ko-produkuje stvaranje nematerijalnih zajedničkih dobara i materijala
 Ona je društveno i politički organizovana na globalnoj osnovi, čak i kada proizvodi lokalno
FairCoop kombinuje prednosti novih decentralizovanih tehnologija sa etičkim principima i iskustvima aktivista i grupa, pokušavajući da kreira novi ekonomski sistem zasnovan na saradnji i ekonomskoj pravdi. Kooperativa pruža finansijske alate i usluge dizajnirane za stvaranje i distribuciju besplatnog zajedničkog bogatstva.

Dugoročni cilj FairCoop-a je stvaranje okruženja i izgradnja novog socijalnog i ekonomskog sistema, zasnovanog na decentralizovanoj saradnji, izbegavajući potrebe nacionalnih država i centralnih banaka. U kratkom roku, kooperativa stvara prostor za stvarnu saradnju, sa projektima širom sveta koji služe za dobrobit čovečanstva u celini.

Spoljašnje veze 
 FairCoop Website 
 Faircoin Website
 Use Faircoin Website 
 CIC - Cooperativa Integral Catalana
 Fairmarket - Alfa Test verssion

Referenca 

Aktivizam
Kriptovalute